Sarah Connor

Sarah Connor (kodanikunimega Sarah Terenzi, sünninimega Sarah Lewe; sündinud 13. juunil 1980 Delmenhorstis) on saksa laulja ja laulukirjutaja. Ta sündis Michael Lewe ja ema Soraya Grey vanima lapsena. Tal on neli õde ja üks vend. Ta kasvas üles kuulates souli. Juba varasest east laulis ta gospelmuusikat kiriku kooris ja esines koolis muusikalides. Ta võeti teismeeas vastu kunstikooli. Kuigi kõik õpilased pidid valima ühe instrumendi, oli Sarah ainus, kes õppis laulma. Ta laulutunnid olid kord nädalas ja ta töötas ettekandjana, et maksta nende eest. Aastal 2004 abiellus ta USA pop-rock laulja Marc Terenziga, kellega tal on kaks last: poeg Tyler Marc (2004) ja tütar Summer Antonia Soraya (2006). 2008. aastal paarisuhe purunes, abielu lahutati märtsis 2010. 2010. aasta aprillis andis Connor teada, et tema ja mänedžer Florian Fischer on paar. Septembris 2011. sündis paaril tütar Delphine Malou ja jaanuaris 2017. poeg Jax Llewyn. 2015. aastal alanud Euroopa rändekriisi ajal võttis Sarah oma Berliinis asuvasse kodumajja pooleks aastaks elama Süüria põgenikud: ema koos viie lapsega. Tema läbimurre tuli 17-aastaselt, kui ta valiti oma koolist laulma Michael Jacksoni kontserdil Saksamaal. Ta lahkus koolist 12. klassis. Ta saatis oma demolugusid plaadifirmadele ja produtsentidele Sarah Grey nime all. 2001. aastal sõlmis ta lepingu Sony Musicu alla kuuluva X-Cell Recordsiga Sarah Connori nime all. Oma esimese sooloalbumi "Green Eyed Souli" jaoks kirjutas ta neli lugu, millest kahest said tema esimesed singlid "Let's Get Back To Bed-Boy!" ja "French Kissing". Tema kolmas singel "From Sarah with Love" oli paljudes Euroopa riikides esikohal. 2002. aastal andis ta välja oma teise sooloalbumi "Unbelievable". Esimene singel albumilt oli Wyclef Jeaniga lauldud lugu "One Nite Stand (of Wolves and Sheep)". Järgnesid kolm singlit: "Skin on Skin", "He's Unbelievable" ja "Bounce". Enne oma kolmandat albumit ilmus tema esimene DVD "Sarah Connor Live – A Night to Remember: Pop Meets Classic". Ta esitas peamiselt oma lood orkestriga. Ta andis oma kolmanda albumi "Key to My Soul" välja ajal, kui ta ootas oma esimest last. Tema esimene singel kolmandalt sooloalbumilt "Music Is the Key" jõudis Saksamaal esikohale. Ka tema teine ja sellelt albumilt viimane singel "Just One Last Dance" sai esimese koha Saksamaal, Šveitsis ja Austrias. Ta andis 2004. aasta talvel välja oma kolme albumi singlite kogumiku "Sarah Connor" mõni nädal enne oma esiklast Tyler Marci. 2004. aasta sügisel pärast pisikest pausi andis Sarah välja singli "Living to Love You" albumilt "Naughty But Nice". 2005. aasta märtsis lindistas ta multifilmile "Robot" singli "From Zero to Hero". 2005. aasta detsembris andis ta välja jõulualbumi "Christmas in My Heart", millelt ilmus samanimeline singel. Album oli natuke džässihõnguline ja seal olid mõned saksakeelsed jõululood ümber tehtult. 2005. aasta detsembris tuuril olles teatas ta, et on jälle rase. Ta pidi mõneks ajaks muusikategemise katkestama. 2006. aasta novembris andis ta välja uue singli "The Best Side of Life", mis ilmus "Christmas in My Heart" uusversioonil. 2006. aasta lõpus andis ta välja DVD "Christmas in My Heart". 2007. aasta veebruaris teatati, et Sarah töötab albumi "Soulicious" kallal. Põhiliselt koosneb album kaverdatud lugudest ja kahest originaalloost. Albumi esimene singel "The Impossible Dream (The Quest)" oli comeback'i tegeva saksa poksija Henry Maske reklaamikampaania taustalugu. Albumi teine singel on "Sexual Healing". "Green Eyed Soul" (2001) "Unbelievable" (2002) "Key to My Soul" (2003) "Naughty but Nice" (2005) "Soulicious" (2007) "Sexy as Hell" (2008) "Sarah Connor" (2004) "Christmas in My Heart" (2005) "Let's Get Back to Bed – Boy!" (kaastegevTQ) (2001) "French Kissing" (2001) "From Sarah with Love" (2001) "If U Were My Man" (2001) "One Nite Stand" (kaastegev Wyclef Jean) (2002) "Skin on Skin" (2002) "He's Unbelievable" (2003) "Bounce" (2003) "Music Is the Key" (kaastegev Naturally 7) (2003) "Just One Last Dance" (kaastegev Natural) (2004) "Living to Love You" (2004) "From Zero to Hero" (2005) "Christmas in My Heart" (2005) "The Best Side of Life" (2006) "The Impossible Dream (The Quest)" (2007) "Sexual Healing" (kaastegev Ne-Yo) (2007) "Son of a Preacher Man" (2007) "Under My Skin" (2008) "I'll Kiss it away" (2008) "Takin' back my Love" (kaastegev Enrique Iglesias) (2009). "De Sarah, Tu Amor" "En Mi Piel" "Please Take Him Back" "Work It Right Tonight" "When a Woman Loves a Man" "Better Half" "20,000 Feet" "Quiero Encender Tu Piel" "Sarah Connor Live – A Night to Remember: Pop Meets Classic" (2003) "Sarah and Marc in Love" (2005) "Christmas in My Heart" (2006) Mall:Internetquelle Mall:Literatur Scheidungstermin von Sarah Connor und Marc Terenzi platzt. In Stern. 13. Februar 2010. Sarah Connor verliebt: „Mein Herz kann wieder lachen“ in Spiegel Online vom 13. April 2010 S. KUSCHEL, Sarah Connor nennt ihr Baby Delphine Malou, 06.09.2011, veebiversioon (vaadatud 24. oktoobril 2017) saksa keeles Jax Llewyn ist da: Sarah Connor hat ihr viertes Kind bekommen. In: nordbuzz.de. vaadatud 24. oktoobril 2017. Was ich geben will, zeit.de vom 16. Oktober 2015